ओड़िसी
ओड़िसी भारतीय राज्य ओडिशा की एक शास्त्रीय नृत्य शैली है। अद्यतन काल में गुरु केलुचरण महापात्र ने इसका पुनर्विस्तार किया। ओडिसी नृत्य को पुरातात्विक साक्ष्यों के आधार पर सबसे पुराने जीवित नृत्य रूपों में से एक माना जाता है। इसका जन्म मन्दिर में नृत्य करने वाली देवदासियों के नृत्य से हुआ था। ओडिसी नृत्य का उल्लेख शिलालेखों में मिलता है। इसे ब्रह्मेश्वर मन्दिर के शिलालेखों में दर्शाया गया है।
ओड़िसी
एक प्राचीन प्रदर्शन कला के रूप में नृत्य और संगीत के अधिक प्रत्यक्ष ऐतिहासिक साक्ष्य पुरातात्विक स्थलों जैसे गुफाओं और भुवनेश्वर, कोनार्क और पुरी के मंदिरों के नक्काशी में पाए जाते हैं। उदयगिरि में मंचपुरी गुफा नृत्य और संगीतकारों की बेहतर नक्काशी दिखाती है, और यह पहली या दूसरी शताब्दी ईसा पूर्व में जैन राजा खारवेल के समय के मालुम होते हैं।